# ייהרג ואל יעבור – חלק א'

הגמרא[[1]](#footnote-1) אמרה שכל עבירה שאומרים לאדם לעבור עליה ואם לא אז הוא ייהרג – צריך לעבור ולא להיהרג, חוץ משלושה דברים – עבודה זרה, שפיכות דמים וגילוי עריות.

ר' ישמעאל אומר שאדם צריך לעבור על ע"ז ולא להיהרג (כאשר זה לא בפרהסיא) – כי כתוב **"וחי בהם"** שהאדם מצווה לחיות ולא למות בגלל המצוות.

ר' אלעזר אומר שצריך למסור את הנפש לגבי ע"ז – כי כתוב **"ואהבת את ה' אלקיך"**, משמע שלא תמירנו בעבודת כוכבים[[2]](#footnote-2).

אז מה לגבי ש"ד וג"ע?

הגמרא בהמשך מדברת על רוצח – יש סברא אם אומרים לאדם לך תהרוג אדם ואם לא נהרוג אותך – הוא צריך להיהרג ולא להרוג. והסיבה היא "מי יימר דדמא דידך סומק טפי דילמא דמא דהוא גברא סומק טפי" (מי אמר שהוא יותר חשוב ממי שאמרו לו להרוג).

רש"י: **"מי יודע שיהא דמך חביב ונאה ליוצרך יותר מדם חבירך".** בד"כ הקב"ה אומר לאנשים לחיות (**"וחי בהם"**). אבל כאן בכ"מ מישהו ימות ולכן אין לאדם היתר לרצוח.

הראשונים דנים במקרה שבו אדם לא עושה עבירה, לדוגמה אם אומרים לאדם שיזרקו אותו על תינוק וזה יגרום למותו – הזורק הוא הרוצח, ולא הנזרק. האם במקרה כזה גם נגיד לבן אדם (לנזרק) "ייהרג ובל יעבור"?

במגילה[[3]](#footnote-3) מסופר שאסתר נלקחה לבית אחשוורוש, יחד עם שאר הנערות הבתולות, כדי שאחשוורוש יחליט את מי למנות מלכה במקומה של ושתי.

בהמשך[[4]](#footnote-4) הגמרא שואלת על אסתר, למה היא לא מסרה את נפשה? הרי זה היה בפרהסיא!

אביי: אסתר לא עשתה מעשה. רבא: זה היה בשביל הנאת הגוי שרצה את זה ואין כאן חילול השם.

תוס'[[5]](#footnote-5): בלי קשר לפרהסיא, הרי אסתר עברה על ג"ע, אז למה זה היה מותר?

ר"ת מתרץ **"אין חייבים מיתה על בעילת עובד כוכבים"**.

ריב"ם מפריך את תירוצו של ר"ת ומתרץ שאסתר לא עשתה שום דבר, ומסירת הנפש בג"ע היא רק באדם שעושה מעשה, ומביא ראיה מרוצח – מה שאמרו על רוצח שצריך למסור את נפשו זה רק כשאומרים לו לעשות מעשה. אם זורקים אותו על תינוק והתינוק מת מזה – הוא לא צריך להיהרג על זה. (**"קרקע עולם"**).

רמב"ם[[6]](#footnote-6): ייהרג ובל יעבור בג"ע ש"ד וע"ז.

ר' חיים הלוי[[7]](#footnote-7): זה שהרמב"ם לא הזכיר כלל את "קרקע עולם" משמע שחולק על זה, וסובר שבכל מקרה אדם צריך להיהרג ולא לעבור על ג"ע.

חלק מהראשונים תירצו[[8]](#footnote-8) שהסיפור עם אסתר בכלל לא היה נחשב עריות, כי היא לא הייתה אשת איש, או כי אחשוורוש היה גוי[[9]](#footnote-9).

אבל עדיין צ"ע כי התוס' לעיל הוכיחו מרוצח שבמקרה של "שב ואל תעשה" אינו מחויב למסור את עצמו! אז למה הרמב"ם פסק שבכל מקרה ייהרג ולא יעבור?

**"תרי גווני"**:

החיים שלהם שקולים. אפשר להסתכל על זה משתי נקודות מבט שונות:

1. צריך להיות ב"שב ואל תעשה" ורק על מעשה בידיים ייהרג ואל יעבור.
2. הפסוק "וחי בהם" לא נאמר לגבי "לא תרצח". לכן אם אדם גורם לרצח, אין שום ציווי לחיות והוא צריך למות במקום זאת (אין חילוק בין מעשה בידיים לבין "שב ואל תעשה").

תלמידי רבינו יונה[[10]](#footnote-10): הפירוש הראשון – יכול להיות שהאדם שאמרו לו להרוג יחיה יותר ויקיים יותר מצוות, לכן אסור לו לעשות מעשה ("שב ואל תעשה").

פירוש שני – אסור לו להרוג כלל.

מבחינה בסיסית, על כל המצוות אדם צריך להיהרג ולא לעבור (**"ואהבת את ה' אלקיך"**).

אבל יש את ההיתר של "וחי בהם", ופה אין את ההיתר של "וחי בהם" ולכן נחזור להנחת היסוד, שאדם צריך להיהרג ולא לעבור, גם במקרה שהוא יושב ולא עושה כלום הוא צריך למסור את נפשו כדי לא להרוג.

לכן, לפי זה, אדם צריך מלכתחילה למסור את נפשו, פשוט יש לו היתר לחיות. ראשונים אחרים יגידו שאדם מצווה לחיות, אבל איפה שהוא עושה מעשה בידיים הוא צריך למסור את נפשו.

רמב"ם[[11]](#footnote-11): **"כל מי שנאמר בו יעבור ואל יהרג ונהרג ולא עבר הרי זה **מתחייב בנפשו**".**

כסף משנה[[12]](#footnote-12): ראשונים רבים סוברים שאם אדם נהרג ולא עבר, **"צדקה תחשב לו"**. יש לו רשות לעבור כדי שלא ייהרג. בנימוקי יוסף[[13]](#footnote-13) כתוב: **"אדם חסיד וירא שמים, ורואה שהדור פרוץ בכך, רשאי לקדש את השם ולמסור את נפשו אפילו על מצווה קלה, כדי שיראו העם וילמדו"**. ואפילו לפי הרמב"ם, שסבר שחייב אדם לעבור ולא להיהרג כאשר לא חייב להיהרג, הוא מסכים עם הנמוק"י במקרה כזה.

הר"ן[[14]](#footnote-14): בסיפור על "אלישע בעל כנפיים"[[15]](#footnote-15), למה הוא הוריד את התפילין? הרי בשעת הגזירה אפילו במצווה קטנה אדם צריך להיהרג ולא לעבור!

תשובה: יש חילוק בין מצוות עשה למצוות לא תעשה. אם גזרו על אדם לעבור על מצוות לא תעשה (אפילו מצווה קטנה בשעת גזירה), ייהרג ואל יעבור אבל אם אמרו לו לבטל מצוות עשה יכול לבטלה, כי הוא לא עובר על מצווה בידיים וגם כי הם יכולים לבטלה ממנו ע"י אסירתו בבית האסורים.

אם כן, למה אלישע הניח תפילין מלכתחילה אם על מצוות עשה לא צריך למסור את הנפש?

התשובה היא שאע"פ שאינו חייב להיהרג על קיומה, רשאי למסור את נפשו.

לחם משנה[[16]](#footnote-16):

הרמב"ם אמר שבמקום שאדם מחליט למות על קידוש ה' כאשר הוא לא מצווה על כך – הוא מתחייב בנפשו.

לר"ן יש הנחת יסוד שהרמב"ם לא מסכים איתה – בכל מקום שיכולים לבטל את המצווה מהאדם, (במצוות עשה) הוא לא צריך למסור את נפשו.

אם כך, אז הרמב"ם סובר שאלישע היה חייב למסור את נפשו על כך ולא להוריד את התפילין.

~ צריך שיפוץ מכאן והלאה ~

משפט כהן[[17]](#footnote-17): לפי הנימוק"י לאדם צדיק מותר למסור את הנפש ולכן אלישע מסר את הנפש. לפי הרמב"ם הסיבה שהוא הניח תפילין זה כי הוא צריך למסור את הנפש.

סיכום:

החילוק הוא האם "וחי בהם" הוא היתר (הר"ן, כס"מ, נמוק"י) או ציווי (רמב"ם). לפי הרמב"ם אדם צריך לחיות מלבד מקרים בודדים בהם התורה התירה למסור את הנפש, במקרים בהם התורה לא התירה אסור למסור את הנפש. לפי ראשונים אחרים, אם אדם רוצה למסור את נפשו מותר לו.

1. סנהדרין עד. [↑](#footnote-ref-1)
2. לפי רש"י שם [↑](#footnote-ref-2)
3. אסתר ב', ח' [↑](#footnote-ref-3)
4. עד: [↑](#footnote-ref-4)
5. שם ד"ה והא [↑](#footnote-ref-5)
6. הל' יסודי התורה ה', א' [↑](#footnote-ref-6)
7. שם [↑](#footnote-ref-7)
8. המאור הגדול יז: ד"ה אביי [↑](#footnote-ref-8)
9. כשיטת ר"ת בתוס' [↑](#footnote-ref-9)
10. ע"ז כח [↑](#footnote-ref-10)
11. הל' יסודי התורה ה', ד' [↑](#footnote-ref-11)
12. שם [↑](#footnote-ref-12)
13. נמוקי יוסף סנהדרין יח. [↑](#footnote-ref-13)
14. ר"ן על הרי"ף שבת כב: [↑](#footnote-ref-14)
15. שבת מט. [↑](#footnote-ref-15)
16. הל' יסודי התורה ה', ד' [↑](#footnote-ref-16)
17. קמ"ג [↑](#footnote-ref-17)