# בית המקדש השלישי – בידי אדם או בידי שמיים?

בשיר "קח את שלי" של אברהם פריד כתוב כך:

**רבש"ע, אני יודע שבית המקדש השלישי אינו בנוי מאבנים, הוא בנוי מדמעות**[[1]](#footnote-1)

ובשיר "ירושלים את ירושתינו" של מרדכי בן דוד כתוב כך:

**משמים בית מקדש ירד בנוי באש / עם ישראל מעולם לא התייאש**

בשיעור זה ננסה להבין באיזה אופן בית המקדש השלישי ייבנה.

בפסיקתא[[2]](#footnote-2) כתוב שבית המקדש השלישי בנוי משמים.

במדרש תנחומא כתוב "אשר ברא אלקים לעשות" – זו ביהמ"ק העתיד להיות.

במסכת בבא קמא[[3]](#footnote-3) כתוב שהקב"ה אמר שהוא הצית אש בציון, והוא עתיד לבנותה באש.

במסכת סוכה, ריב"ז אומר שלמרות שמעיקר הדין הזריחה מתירה לאכול חדש כשאין ביהמ"ק, עדיין צריך לחכות עד סוף ט"ז ורק אז לאכול. הגמרא שואלת למה ריב"ז אומר את זה, ועונה שביהמ"ק ייבנה בליל ט"ז (מוצאי פסח) וייקח זמן לבי"ד להתארגן, וההנפה תהיה רק בסוף יום ט"ז ואז הם עלולים לבוא ולאכול חדש בשעה מוקדמת, לפני שבי"ד הניף את העומר, ולעבור על איסור חדש.

רש"י מביא קושיה, שהרי אנו לא אמורים לבנות את ביהמ"ק ביום טוב, שהרי בניין ביהמ"ק לא דוחה יו"ט, וחוץ מזה אנחנו לא אמורים לבנות את ביהמ"ק בלילה, ומתרץ שהמקדש שאנו מצפים לו יגיע מן השמיים ולא ייבנה ע"י אדם. כך גם הריטב"א אומר.

המאירי אומר שיש חשש לכך שבית הדין יטעה, שחיבת הקודש תגרום לעם לבנות את ביהמ"ק בליל יו"ט על אף שזה אסור.

בתוספתא יש דיון על גר שהתגייר בין פסח ראשון לפסח שני, ובאותו עניין כתוב ש"**ניתן להן לישראל לבנות בית הבחירה היחיד עושה פסח שני..."** משמע בבירור שישראל יבנו בעצמם את בית המקדש.

בירושלמי במגילה[[4]](#footnote-4) כתוב שהגלויות (הנתונות בצפון) יבואו ויבנו את בית המקדש (בדרום).

במסכת כתובות רש"י כותב שהמקדש הוא מעשה ידי צדיקים. לכא' זה סותר את דבריו במסכת סוכה.

בהקדמת הרמב"ם למשנה הוא כותב שמטרתה של מסכת מדות היא לספר איך בונים את בית המקדש, כדי לשמור אותו באותה צורה בשעה שנבנה אותו.

בספר החינוך יש מצות בנין בית הבחירה, לבנות בית לשם ה'.

בזוהר בספר בראשית[[5]](#footnote-5) כתוב שבתי המקדש הראשונים נבנו על ידי בני אדם, ובית המקדש השלישי ייבנה ע"י הקב"ה. כך גם בספר שמות[[6]](#footnote-6), כתוב שלעתיד לבוא הקב"ה יבנה את ביהמ"ק במדרגת הצדקה ובגין כך יתקיים.

הרב מרדכי אליהו כותב שהוא סובר כרש"י וכריטב"א, ולא כרמב"ם, שכך כתוב גם בזוהר.

הכנסת הגדולה כותב בשם הרדב"ז שבכל מקום שהקבלה חולקת עם הגמרא הולכים לפי הגמרא והפוסקים.

היד מלאכי כותב שרש"י הוא מפרש ולא פוסק, ויש לסמוך יותר על בעלי הפסק (כמו הרמב"ם).

הרב ישראל אריאל כותב שהוא לא מבין את דברי הרב אליהו. הרי לפי שני כללי הפסיקה הללו, צריך לפסוק לפי הרמב"ם ולא לפי רש"י והקבלה.

הרב קוק בשו"ת משפט כהן כותב שאנחנו צריכים לבנות את בית המקדש. [צריך להרחיב].

אפשר להציע גישה יותר מאחדת, שלפיה אין סתירה בין שתי הדעות.

התפארת ישראל אומר שלא ממש יירד בית מקדש משמיים, אלא שיהיה סיוע אלוקי לישראל שיבנו אותו.

הרמח"ל בספרו "משכני עליון" כותב שמה שכתוב שבית המקדש לא ייחרב, זה שהקב"ה יוריד אלינו בית רוחני, ואז ייבנה מסביבו בניין חומרי.

גם התנא דבי אליהו כותב ש"כביכול" נבנה ביהמ"ק רק בידו של הקב"ה.

בהמשך הגמרא בסוכה, לגבי שמא ייבנה ביהמ"ק בלילה או ביום, נדחית המציאות שביהמ"ק ייבנה בלילה. ניתן לומר שרש"י דיבר רק על ההו"א בגמרא, לפני הדחייה, ושבאמת הוא סובר שביהמ"ק ייבנה ע"י אדם.

הרב דוד לבנון מביא הסבר לדברי רש"י המאחד בין הדעות – אע"פ שאנחנו נבנה אותו, נרגיש שאנחנו מסייעים למעשה שמיים.

|  |  |  |
| --- | --- | --- |
|  | בידי אדם | בידי שמיים |
| ספרות חז"ל | תוספתא פסחים  ירושלמי מגילה | פסיקתא  תנחומא  בבלי בבא קמא |
| ראשונים | רמב"ם  מאירי  חינוך | רש"י  ריטב"א |
| אחרונים | הרב ישראל אריאל | הרב מרדכי אליהו |
| קבלה |  |  |

1. שאלו את הרב קנייבסקי והוא אמר שאין לזה שום מקור [↑](#footnote-ref-1)
2. פסיקתא רבתי פכ"ח [↑](#footnote-ref-2)
3. ס: [↑](#footnote-ref-3)
4. פ"א הי"א [↑](#footnote-ref-4)
5. כח. [↑](#footnote-ref-5)
6. נט. [↑](#footnote-ref-6)