# הלכות פורים – הרב אריה

מקרא מגילה – המצווה היא גם בערב וגם בבוקר. יש איסור אכילה לפני קריאת מגילה, בגלל פרסום הנס[[1]](#footnote-1). גם ביום אסור לאכול מעלות השחר, אבל אישה ששומעת קריאת מגילה אחר הצהריים לא צריכה לצום. אם לאדם קשה מאוד אפשר לאכול פחות מכביצה, אכילת עראי, או פירות ושתייה. חובה לקרוא את המגילה כסדרה, אם אדם לא שמע מילה אחת – לא יצא יד"ח. אם הוסחה תשומת ליבו ושמע אז כן יוצא יד"ח. צריך לקרוא מקלף, אבל אם אדם מפספס מילה יכול להשלים גם מחומש וגם בע"פ.

מחיית עמלק – להרעיש ביד או ברגל אבל לא בפה. המנהג בישיבה הוא שכל אחד אומר לעצמו את עשרת בני המן בנשימה אחת, יש על זה מחלוקת[[2]](#footnote-2).

ברכת שהחיינו לפני קריאת מגילה – האשכנזים מברכים גם בלילה וגם ביום, והספרדים רק בלילה. הסיבה לאשכנזים – הברכה ביום זה שהחיינו על פרסום הנס, ובלילה זה שהחיינו על הצרות שהיינו בהן והקב"ה הצילנו מהן.

מתנות לאביונים – כולם מגיל מצוות מחוייבים בזה, המצווה היא לפחות 2 מתנות, אחת לכל אביון. אדם יכול להביא מתנות לאביונים גם בשביל אנשים אחרים. לפי הספרדים רבע כיכר, לפי האשכנזים זה פרוטה. אפילו עני חייב במתנות לאביונים.

זכר למחצית השקל – נהוג לתת לפני פורים, אצל אשכנזים זה שקל וחצי, אצל ספרדים זה בסביבות ה30 שקלים.

משלוח מנות – מצווה על כולם מגיל מצוות. יש מחלוקת באחרונים האם עיקר המצווה היא שלמקבל יהיה סעודה, או שהשולח יראה את אהבתו למקבל. נפק"מ לדוגמה זה אם במשלוח לא יהיה אוכל. צריך לפחות משלוח אחד שיש בו שתי מנות (לדוגמה: פלאפל ובקבוק שתייה). האם מותר להביא במשלוח מנות פירות שביעית? כיוון שאדם חייב להביא משלוח מנות, זה כמו לפרוע חוב ע"י פירות שביעית ולמעשה פוסקים[[3]](#footnote-3) שאפשר לעשות זאת. אבֵל לא מקבל משלוח מנות, אבל אפשר להביא למשפחתו. אם אדם רואה את המשלוח שהביאו לו רק אחרי פורים, השולח לא יוצא יד"ח (אם המקבל יודע שהוא קיבל ועדיין לא קיבל בפועל, זה מספיק).

סעודת פורים – המצווה חלה ביום, עד חצות.

יש מצוות שמחה גם בי"ד וגם בט"ו.

בברכת המזון אומרים על הניסים גם אם זה אחרי צאת החג.

מותר להתפלל מבושם, אבל עדיף שלא להתפלל שיכור.

1. הרמ"א בסימן תרצ"ב [↑](#footnote-ref-1)
2. החיי אדם והמשנ"ב אומרים שלא חובה [↑](#footnote-ref-2)
3. הגרש"ז אוירבעך והרב אלישיב [↑](#footnote-ref-3)