# הלכות פסח – מצה שמורה

המצה שאוכלים בליל הסדר צריכה להיאפות במיוחד לשם מצת מצווה.

כתוב בתורה[[1]](#footnote-1) "ושמרתם את המצות", באיזה שלב צריך להתחיל לשמור את המצות שלא יתערבבו עם מים?

הטור[[2]](#footnote-2) מציג את המחלוקת בין הרי"ף[[3]](#footnote-3) לרא"ש: הרי"ף אומר שצריך לשמור על החיטים משעת קצירה שלא יבואו עליהם מים, והרא"ש סובר שצריך לשמור רק משעת טחינה. כמו כן הוא מביא את השאלה הכתובה בשאילתות דרב אחאי גאון, האם יוצאים ידי חובה בקמח מן השוק (שנשמר רק משעת לישה), והתשובה היא שרק בשעת הדחק יוצאים יד"ח.

השלבים הם:

1. קצירה
2. (לתיתה – בימינו אין לותתים את החיטים)
3. טחינה
4. לישה

הבית יוסף אומר שהרי"ף והרמב"ם מחייבים שימור משעת קצירה, אבל הר"ן אומר שאפשר לצאת יד"ח גם בחיטים מן השוק ששמר אותן לשם מצה. הרא"ש אומר שמה שכתוב בגמרא[[4]](#footnote-4) שרבא לא חזר בו, הכוונה שהוא החמיר על עצמו, ושאר החכמים לא נהגו כך.

השו"ע פוסק כמו הר"ן, ואומר שטוב לשמרן משעת קצירה, ולפחות משעת טחינה, ובשעת הדחק אפשר לקחת קמח מן השוק.

הבאר היטב אומר שמדובר רק במצת מצווה של ליל הסדר, אבל במַצות האחרות אפשר לקחת קמח מן השוק גם לא בשעת הדחק.

המשנ"ב אומר שכאשר החיטים מחוברות לקרקע אין לחשוש ממי גשמים, כי החיטה עוד לא בשלה.

הבאור הלכה אומר שעדיף לקחת קמח שפון או שיבולת שועל מאשר קמח חיטה, כי לרוב לותתים קמח חיטה.

יש מחלוקת לגבי מצות הנעשות במכונה (כנ"ל גם בציצית), מה הדין ומה רמת ההידור.

החסידים נוהגים לאכול מצות יד בכל החג. בשאר הציבור זה מתחלק, רוב האנשים אוכלים מצות מכונה בשאר השבוע של פסח (חוץ מליל הסדר) ובליל הסדר זה מתחלק, החזון איש ור' חיים מבריסק וראשי הישיבות הליטאיות הקפידו לאכול מצות מכונה[[5]](#footnote-5) בליל הסדר.

|  |  |  |  |
| --- | --- | --- | --- |
|  | חסידים |  | ליטאים |
| ליל הסדר | יד | יד | מכונה |
| שאר החג | יד | מכונה | מכונה |

1. שמות י"ב י"ז [↑](#footnote-ref-1)
2. או"ח סי' תנ"ג סק"ד, ושם גם הב"י, שו"ע, באר היטב, משנ"ב ובאור הלכה [↑](#footnote-ref-2)
3. פסחים יב. לדפי הרי"ף [↑](#footnote-ref-3)
4. פסחים מ. [↑](#footnote-ref-4)
5. מצות אלו עלו להן כסף רב, יותר ממצות עבודת יד [↑](#footnote-ref-5)