# י' באדר ב'

המשנה[[1]](#footnote-1): "כיצד הרגל מועדת לשבר בדרך הלוכה הבהמה מועדת להלך כדרכה ולשבר".

רש"י[[2]](#footnote-2) מפרש את המשנה כך: כיצד הרגל מועדת? לשבר בדרך הלוכה. הבהמה מועדת להלך כדרכה ולשבר.

תוס'[[3]](#footnote-3) אומר שהמשנה מדברת על המשנה הקודמת[[4]](#footnote-4). וזה תמוה כי שם הראשון זה שן אז גם כאן אמור להיות בהתחלה שן. אלא שן ורגל נחשבים כדבר אחד כי הם שווים בהלכותיהם. אז המשנה שלנו פתחה בדבר האחרון של הקבוצה הראשונה (שן ורגל).

תוס' רבינו פרץ[[5]](#footnote-5) אומר שהמשנה פתחה ברגל כי זה קודם בפסוק, או בגלל שהמשנה הקודמת הסתיימה ב"הנחש מועד לעולם" אז כאן היא פתחה ברגל כי גם היא מועדת לעולם. הוא מציע תירוץ נוסף שהמשנה לא עוסקת במשנה הקודמת אלא פשוט ממשיכה לדבר על ג' תולדות דשור.

הרשב"א[[6]](#footnote-6) אומר שהמשנה שלנו ממשיכה את המשנה בתחילת המסכת לגבי אבות נזיקין, ולשמואל (שאמר שור לרגלו ומבעה לשינו) זה קל ולרב (שאמר ששור וכל מילי דשור) זה קשה.

תוס': יש הגורסים "והבהמה מועדת להלך כדרכה ולשבר", וכל נזק שקורה דרך הלוכה זה העדאה. אבל זה קשה לר"י כי אין כאן חידוש שלא נשנה בפרק הקודם. לכן יש לפרש את המשנה כך: כיצד הרגל מועדת לשבר בדרך הלוכה? הבהמה מועדת להלך כדרכה ולשבר.

המהר"ם[[7]](#footnote-7) מסביר את תוס' ואומר שהחידוש הוא דווקא אם הבהמה הזיקה כאשר מהלכת כדרכה.

הרשב"א[[8]](#footnote-8) מקשה על פירוש רש"י, שהמשנה לא מחדשת כלום. לכן תוס' פירשו ש"הבהמה" זה תשובה לשאלה. יש לומר שהתנא שנה את הרישא שאין בה חידוש, כדי לשנות את ההמשך, שהבהמה מועדת להלך כדרכה ולשבר.

נמוקי יוסף[[9]](#footnote-9) ממשיך את דברים הרשב"א ואומר שהחידוש בסיפא זה שאם הבהמה משברת באביזרים ולא בגופה אז היא גם מועדת (זה התולדות של רגל).

המשנה ממשיכה: "היתה מבעטת או שהיו צרורות מנתזין מתחת רגילה ושברה את הכלים משלם חצי נזק".

רש"י[[10]](#footnote-10) אומר אומר שמבעטת זה שינוי ולכן זה קרן ומשלם חצי נזק.

למה המשנה חזרה על דין זה?

תוס'[[11]](#footnote-11): בדין התשלומים זה שווה לצרורות ולכן נקטו את זה כאן.

תר"פ[[12]](#footnote-12): הדין במשנה בא לאפוקי מדרבי טרפון, שאומר שמשונה קרן חייב בנזק שלם ברשות הניזק. לכן נקט ביעוט ולא תולדה דקרן כי זה דומה לרגל כי היזק זה נעשה ברגל.

הרשב"א[[13]](#footnote-13): המשנה באה ללמדנו שאפילו צרורות הבאות מחמת ביעוט, שזה צרורות משונה, עדיין משלם חצי נזק.

המשנה: "דרסה על הכלי ושברתו ונפל על כלי ושברו על הראשון משלם נזק שלם ועל האחרון משלם חצי נזק."

רש"י[[14]](#footnote-14) אומר שהראשון זה נזקי רגל והאחרון זה צרורות, לכן משלם נזק שלם וח"נ בהתאמה.

תוס'[[15]](#footnote-15): המשנה הייתה צריכה להשמיע את הדין הראשון כי היינו חושבים שאם בהמה דרסה כלי ושברתו, אז כנראה היא צריכה לשלם ח"נ כי היא דרסה אותו כ"כ בחוזקה עד כדי שהוא עף על כלי אחר ושברו ומסתמא הבהמה התכוונה להזיק, משמע שלא.

הנצי"ב[[16]](#footnote-16) אומר שדברי התוס' דחוקים, כי אם כך אז מדוע הבהמה חייבת בחצר הניזק בנזק שלם? לכן הוא מפרש שמדובר על לא רגל ולא שן.

הרשב"א [לא יודע איפה] אומר שהמשנה פשוט הוסיפה עוד סוג של צרורות.

הנמוקי יוסף אומר שהמשנה חידשה לנו מקרה של בהמה שעשתה מעשה אחד שהיו לו שתי תוצאות, ולכל תוצאה יש גדר אחר – על אחד נזק שלם ועל השני חצי נזק.

הרש"ש: החידוש פה הוא לגבי דין של "כֹּחַ כֹּחוֹ" – הייתי חושב שבמקרה במשנה יהיה דין של רגל בלבד, ולא של צרורות, כי בצרורות רגיל זה נחשב "כוחו" וכאן זה נחשב "כוח כוחו" (כי הבהמה שברה את הכלי הראשון בעצמה והכלי השני נשבר רק משברי הכלי הראשון). לכן המשנה חידשה לנו שהתשלום על הכלי השני הוא ח"נ.

משנה: "התרנגולין מועדין להלך כדרכן ולשבר היה דליל קשור ברגליו או שהיה מהדס ומשבר את הכלים משלם חצי נזק".

רש"י: משלם חצי נזק כי דליל זה צרורות, וגם לגבי הידוס (ריקוד, הנפת כנפיים), התיז והצרורות שברו את הכלים.

תוס'[[17]](#footnote-17) שואל למה המשנה הוסיפה את הסיפא לגבי תרנגולים, הרי אנחנו יודעים את זה מהרישא.

תר"ת[[18]](#footnote-18): היינו חושבים שתרנגול הוא חיה קטנה ולכן אם הוא מצליח לשבור כלי אז זה משונה וחייב ח"נ, לכן המשנה השמיעה לנו גם את הסיפא.

1. יז. [↑](#footnote-ref-1)
2. ד"ה לשבר בדרך הלוכה [↑](#footnote-ref-2)
3. ד"ה הבהמה מועדת [↑](#footnote-ref-3)
4. טו: [↑](#footnote-ref-4)
5. ד"ה כיצד הרגל [↑](#footnote-ref-5)
6. ד"ה כיצד הרגל [↑](#footnote-ref-6)
7. ד"ה והבהמה מועדת, ד"ה בא"ד [↑](#footnote-ref-7)
8. ד"ה גירסת הספרים והבהמה [↑](#footnote-ref-8)
9. ד"ה כיצד הרגל [↑](#footnote-ref-9)
10. ד"ה או שהיו צרורות [↑](#footnote-ref-10)
11. ד"ה היתה מבעטת [↑](#footnote-ref-11)
12. תוס' רבינו פרץ שם [↑](#footnote-ref-12)
13. ד"ה היתה מבעטת [↑](#footnote-ref-13)
14. ד"ה ראשון [↑](#footnote-ref-14)
15. ד"ה דרסה על הכלי [↑](#footnote-ref-15)
16. מרומי שדה ד"ה דרסה על הכלי [↑](#footnote-ref-16)
17. ע"ב ד"ה סד"א [↑](#footnote-ref-17)
18. תוס' תלמיד ר"ת ד"ה התרנגולין [↑](#footnote-ref-18)