# שיעור 22 – מקום חרפתו של מלך כוזר

בשיעור הקודם דיברנו על עולם הבא שנמצא בתוך עולם הזה, שבעולם הזה יש שכינה ונבואה. מלך כוזר אומר לחבר, אפשר להגיד אותו דבר בכיוון השני – הנוצרים אומרים שהיהודים הם בשיא הגלות והשפלות, אז לכאורה במצב זה הקב"ה מרוחק מעם ישראל!

החבר משיב לו בכך ששפלות זה דבר שכל שאר הדתות מתגאות בו, ואין בעיה בכך.

תגובת החבר לא מובנת, כי לפני כמה פסקות (בשיעור הקודם) החבר אמר שיש יתרון גמור בקרבת ה' לבני ישראל. דבר שני: מה רע ברצוננו לצאת מהשפלות?

מלך כוזר עונה שזה היה נכון אילו השִפלוּת של עמ"י הייתה בבחירה, אבל היא בהכרח, והחבר אומר לו "מצאת את מקום תֻּרְפָּתִי, מלך כוזר". מעבר לכך, הוא אומר שאם היהודים באמת היו רוצים להיטמע בגויים הם היו יכולים להגיד מילה אחת בלבד, ולהפוך לנוצרים או מוסלמים וכדומה.

ניתן לראות במאמר השני בפסקה מ"ד, שדווקא הקרבה לעתים מייצרת עונש.