# פתיחת מאמר שני

בשיעורים הקודמים דיברנו על כך שריה"ל השתמש בסיפור שהתגלגל כ400 שנה לפני שנכתב, על ר' יצחק הסנגרי (החבר) שהיה לו דיון עם מלך כוזר. באזור גאורגיה של ימינו, הייתה ממלכה שנקראה כוזר[[1]](#footnote-1). החוקרים אומרים שאכן יכול להיות שהמלך הזמין את נציגי הדתות שהיו אז, ולבסוף התגייר (כפי שמופיע בתחילת המאמר השני) והממלכה שלו הפכה לקבוצת יהודים קטנה.

למה להכניס את סיפור הגיור בתחילת המאמר השני? לכאורה הוא היה צריך להיות בסוף הספר! מה יהיה בארבעת המאמרים הבאים כאשר המלך הוא יהודי?

הרב איתמר אלדר מציע שני כיוונים:

1. המאמר הראשון עוסק בבחירת הדת הנכונה, והמאמרים הבאים נועדו בשביל לדעת ולהבין את דת האמת. קשה לומר כיוון זה, כי גם המאמרים הבאים עוסקים בנושאים שעסקנו בהם במאמר הראשון.
2. החילוק הוא לא בין נושאים אלא בין נקודות מבט – המאמר הראשון מדבר על שאלות שמגיעות מחוץ ליהדות, ואח"כ שאלות שנשאלות ע"י יהודים, מתוך רצון להתקרב, למרות שהם בחרו להיות יהודים.

הנושאים הכתובים במאמר שני:

1. תורת התארים
2. ארץ ישראל | מקום
3. הזמן בישראל – קו התאריך | זמן
4. ישראל והאומות | אדם
5. השפה, לשון הקודש | שפה

ניתן לומר שכל הנושאים (מלבד תורת התארים) עוסקים בייחוד של ישראל. אך הם עוסקים בנושאים הפשוטים ביותר (כתובים לצד הנושאים) – מקום, זמן, אדם, שפה.

בסרטון של אמיר חצרוני לגבי חוק השבות, הוא אומר שלא היה קורה כלום אם ההורים של חלק מהישראלים היו נשארים במרוקו, כי הם לא יצרניים ולא עוזרים למדינה. כולם שם כועסים עליו, שהיו הורגים אותם במרוקו. נשאלת השאלה, למה מה שהוא אמר הוא כל־כך קיצוני? הרי גם באוקראינה הורגים אנשים, ובאפריקה גם, אז מה גורם דווקא למי שסבתא שלו יהודייה לקבל מקום מוגן במדינת ישראל? זה נראה בסרטון, שלאנשים באולפן אין מה להשיב לו, מלבד לומר לו שהוא כמו היטלר. כל מי שמסכים עם חוק השבות, ולא מסכים עם אמיר חצרוני, חייב לומר שליהודים מגיע לעלות לארץ רק כי הם יהודים.

תורת ישראל אומרת שלכל עם יש את המקום שלו, והמהות שלו, ויש גם שפות שונות, שמייצרות תרבויות שונות. מאמר שני מנסה לברר את הדברים הכי יסודיים, שיש בהם מקום למפגש בין האינסוף למציאות.

כל הדברים ה"פשוטים" הללו, הם מקום המפגש בין האלוקות לעולם.

הנושא הראשון הוא תורת התארים. בשיר "אנעים זמירות" יש כינויים רבים לקב"ה. "אדמך, אכנך, ולא ידעתיך" – אפשר לתת כינויים ודימויים לקב"ה אבל לא באמת לדעת אותו.

1. לפלסטינאים חשוב מאוד לפרסם את זה, שהאזור הזה הוא מקום מושבם הרצוי של היהודים. [↑](#footnote-ref-1)