# שיעור 25 – תורת התארים

החבר מחלק את תארי הקב"ה לכמה קטגוריות:

1. תארי הפעולות
2. תארי היחס
3. התארים השוללים

**תארי הפעולות:** כשאנחנו רואים פעולות של הקב"ה, אנחנו משווים לתכונות האנושיות ומשליכים את זה על הקב"ה. לדוגמה, אם הקב"ה נותן עונש אז אנחנו משווים לבני אדם, כאשר אדם כועס הוא נותן עונש ולכן אנחנו אומרים שהקב"ה כועס.

**תארי היחס:** דיברה התורה בלשון בני אדם על מנת שאנחנו נוכל להבין. יותר מזה, בעיקר רוצה להראות כמה הקב"ה נבדל מאיתנו וכמה אין שום יחס בינינו. רם ונישא, מהולל, קדוש וכו' – להראות עד כמה הוא נבדל מהמציאות.

**התארים השוללים:**

הרמב"ם אומר שככל שאדם שולל יותר, הוא מתקרב יותר להשגה של אמיתת הבורא. הוא מביא דוגמה לגבי הגדרה של ספינה. כאשר אדם שומע את השם הזה, הוא לא יודע במה מדובר. לאחר מכן הוא שומע שזה לא צמח ולא בעל חיים ולא כדור וכו', ובסוף מצליח לתפוס את המושג, כמו מי שתפס בתארי חיוב.

....