# שיעור 26 – משל הכרם והנבואה של ארץ ישראל

בפסקה ח?, הכוזרי מסביר שהוא הבין מה שהחבר אמר לו על עם הא-לוה, אבל לא הבין את משמעות ארץ הא-לוה.

יותר קל להבין את המשמעות של עם הא-לוה כי באדם יש צד רוחני, נשמתי. אבל לכאורה לא שייך לדבר על ייחודיות של ארץ.

בגמרא בכתובות מדובר על אדם שרוצה לעלות לארץ ואשתו לא רוצה, או ההפך, שאפשר לכפות את מי שלא רוצה לעלות.

התוס' שם דן בסוגייה ואומר שזה לא נוהג בזמן הזה כי יש סכנה בדרכים. כמו כן הוא מביא את רבינו חיים שעכשיו אין מצווה לגור בארץ ישראל כי יש מצוות ועונשים הקשורים בארץ שלא נוכל לעמוד בהם.

רבינו חיים מבין את המשמעות של ארץ ישראל בתור אמצעי לקיום המצוות ולא יותר מזה.

כנגד התפיסה הזו ריה"ל אומר שיש אדמה שמיוחדת לצמחים מיוחדים, או לבע"ח מיוחדים, אז צריכה להיות גם אדמה לאנשים מיוחדים.

אפשר להציג את המשל בטבלה:

|  |  |
| --- | --- |
| הר | ארץ ישראל |
| כרם | עם ישראל |
| עבודת הכרם | קיום מצוות [התלויות בארץ?] |
| פירות הכרם | המקסימום של העם – נבואה |

לגבי עבודת הכרם, יש מחלוקת במפרשים האם מדובר על קיום מצוות באופן כללי או רק מצוות התלויות בארץ.

האוצר נחמד אומר שזה מצוות המיוחדות לארץ הזו.

הרמב"ן מביא את הספרי, שכתוב על "ואבדתם מהרה" – אע"פ שה' הגלה אותנו לחו"ל צריך לקיים מצוות בשביל שכאשר נחזור הן לא תהיינה זרות לנו. משמע שמהות קיום המצוות היא בא"י.

הנצי"ב: התורה חידשה שאפילו בכיבוד אב ואם, שלכא' אין סברה לחלק בין א"י לחו"ל, עיקר עניינה בא"י.

משמע שלדעת הרמב"ן והנצי"ב, לפי המשל, עבודת הכרם היא קיום כל המצוות.

פתחי תשובה בשם המהרי"ט: אין סיכוי שר"ח כהן (בתוס') חושב ככה, כנראה היה תלמיד שטעה בדרך.

הרמב"ם: כל השוכן בא"י עוונותיו מחולים... לעולם ידור אדם בארץ ישראל אפילו בעיר שרובה עכו"ם... שכל היוצא לחוצה לארץ כאילו עובד ע"ז... הכל מעלין לא"י ואין הכל מוציאין משם. משמע שלפי הרמב"ם לא"י יש חשיבות רבה, והיא הבסיס לכל המצוות.

הכוזרי שואל שאלה מתבקשת: הרי אנשים התנבאו מחוץ לא"י! אלא שהם התנבאו לצורך ישרא. המיקום אינו הקובע, אלא יש פה מהות שיכולה להיות תקפה גם מחוץ לא"י.

הרש"ר הירש יוצא נגד תפיסת מנדלסון (גרמנים מדת משה) באגרות צפון.

...